Da bi dobil vsaj Špansko Nizozemsko, se je Maksimilijan v oblikovanju novih zavezništev v španski nasledstveni vojni odločil za sodelovanje s Francijo. Po začetnih uspehih je leta 1704 izgubil odločilno bitko pri Höchstädtu, po kateri je cesarska vojska zasedla Bavarsko. Medtem ko se je Maksimilijan na Nizozemskem boril naprej (in s porazom pri Ramiliesu 1706 izgubil tudi Špansko Nizozemsko), sta v letih 1705-6 na Bavarskem izbruhnili kmečki vstaji, ki ju je cesarska vojska krvavo zadušila.